cyanic-selkie/wikianc huggingface dataset:
กระแสสีชมพู
ยกเว้นคอสตาริกา ทุกประเทศในลาตินอเมริกาจะมีประสบการณ์อย่างน้อยหนึ่งครั้งกับเผด็จการที่สหรัฐสนับสนุน ได้แก่ ฟุลเฮนซิโอ บาติสตา ของคิวบา, ราฟาเอล ตรูฮิโย ของสาธารณรัฐโดมินิกัน, ตระกูลโซโมซาของนิการากัว, ติบูร์ซิโอ การิอัส อันดิโน ของฮอนดูรัส, การ์โลส กัสติโย อาร์มัส ของกัวเตมาลา, อูโก บันเซร์ ของโบลิเวีย, ฆวน มาริอา บอร์ดาเบร์ริ ของอุรุกวัย, ฆอร์เฆ ราฟาเอล บิเดลา ของอาร์เจนตินา, เอากุสโต ปิโนเช ของชิลี, อัลเฟรโด เอสโตรสเนร์ ของปารากวัย, ฟร็องซัว ดูว์วาลีเย ของเฮติ, อาร์ตูร์ ดา กอสตา อี ซิลวา และผู้สืบทอดตำแหน่ง เอมีลียู การัสตาซู แมจีซี ของบราซิล และมาร์โกส เปเรซ ฮิเมเนซ ของเวเนซุเอลา ซึ่งก่อให้เกิดความรู้สึกต่อต้านชาวอเมริกันเป็นอย่างมากในภาคส่วนต่าง ๆ ของประชากร
จีนา คาราโน
การต่อสู้รายการสไตร์คฟอร์ซชิงแชมป์หญิงรุ่นมิดเดิลเวท
หลังจากสไตร์คฟอร์ซซื้อทรัพย์สินของโปรอีไลท์ คาราโนพร้อมด้วยนักสู้คนอื่นต่างอยู่ในช่วงหมดอายุสัญญา ได้กลายมาเป็นสัญญาที่ถูกเชื่อมกับสไตร์คฟอร์ซ หลังจากหลายเดือนที่ประสบทางตันเกี่ยวกับสถานะของตัวแทนอิสระ
ซึ่งได้มีการประกาศที่รายการ สไตร์คฟอร์ซ: ลอว์เลอร์ vs. ชีลด์ โดยคาราโนได้เผชิญการต่อสู้กับคริสเตียน ซานโตส ที่จัดขึ้นในวันที่ 15 สิงหาคม ค.ศ. 2009 ที่รายการสไตร์คฟอร์ซ: คาราโน vs. ไซบอร์ก ซึ่งรายการสไตร์คฟอร์ซยังได้สร้างการแข่งขันชิงแชมป์หญิงเป็นครั้งแรก
แม้ว่าการแบ่งรุ่น 145 ปอนด์ ส่วนใหญ่จะอ้างที่รุ่นเฟเธอร์เวท, สกอต โคเกอร์ ซึ่งเป็นกรรมการผู้จัดการสไตร์คฟอร์ซ ได้กล่าวว่าชื่อรายการจะเป็นที่รู้จักกันในชื่อของ สไตร์คฟอร์ซวีเมนไลท์เวทแชมเปี้ยนชิป โดยในภายหลังชื่อรายการได้เปลี่ยนใหม่เป็นสไตร์คฟอร์ซวีเมนมิดเดิลเวทแชมเปี้ยนชิป
คาราโนแพ้ให้กับการต่อสู้กับซานโตสโดยเป็นฝ่ายแพ้ TKO ที่เวลา 4 นาที 59 วินาทีในยกแรก หลังจากนั้นกินเวลากว่าหนึ่งปีที่คาราโนพ่ายแพ้ให้กับซานโตส, สกอต โคเกอร์ ซึ่งเป็นกรรมการผู้จัดการสไตร์คฟอร์ซ กล่าวว่าความรู้สึกจากข้างในของเขาคือการหวังว่าเธอจะกลับมาในที่สุด และเขาหวังว่าจะเกิดขึ้นในปี ค.ศ. 2011 ซึ่งการกลับมาของคาราโนได้มีการประกาศอย่างเป็นทางการในเดือนกุมภาพันธ์ ค.ศ. 2011
นอกวงการศิลปะการต่อสู้แบบผสม
คาราโนได้แสดงในภาพยนตร์คัลท์เรื่องริงเกิร์ลส์ โดยสร้างมาจากเรื่องจริง ริงเกิร์ลส์เป็นการดำเนินเรื่องอย่างรวดเร็วเกี่ยวกับหญิงสาวห้าคนชาวอเมริกันจากลาสเวกัส ซึ่งทำในสิ่งท้าทายอย่างที่สุดของการเป็นนักมวยไทยหญิงที่ดีที่สุดในโลก
พร้อมกันกับลิซา คิง คาราโนทำหน้าที่เป็นพี่เลี้ยงในการผลักดันนักสู้สาวในช่องโทรทัศน์ ออกซิเจน รายการเรียลลิตี้ที่มีชื่อว่า ไฟท์เกิร์ล เธอปรากฏตัวในฐานะของ "ครัช" ในการแสดงเอ็นบีซี ที่มีชื่อว่า อเมริกันกราดิเอเตอร์ส ซึ่งเธอยังได้แสดงในวิดีโอออกกำลังกายของการแสดงพร้อมกับโมนิกา คาร์ลสัน (เจ็ท), เจนิเฟอร์ ไวเดอร์สตอร์ม (ฟีนิกซ์), ไมเคิล โอ'เฮิร์น (ไตตัน), ทาโนไอ รีด (โทอา) และดอน "ฮอลีวูด" เยทส์ (วูลฟ์) ซึ่งดีวีดีได้ออกเมื่อวันที่ 16 ธันวาคม ค.ศ. 2008 เธอยังได้ปรากฏตัวในภาพยนตร์ของไมเคิล ไจ ไวท์ เรื่องโคตรคนกำปั้นสั่งตาย ด้วยเช่นกัน
ข้อมูลส่วนตัวของเธอได้รับการเปิดเผยในรายการ ESPN ซีรีส์ E:60 และได้รับการโหวตให้เป็น "ผู้หญิงที่โด่งดังที่สุดในอเมริกา" โดยบิกบิซแมกกาซีน ในฉบับฤดูใบไม้ผลิ 2008 ในวันที่ 13 พฤษภาคม ค.ศ. 2008 "Gina Carano" ได้กลายเป็นคำที่มีผู้ค้นหามากที่สุดในกูเกิล และเป็นชื่อบุคคลที่มีคนค้นหามากที่สุดเป็นอันดับสามในยาฮู! เธอยังได้ปรากฏตัวในคอมมานด์ & คองเคอร์: เรดอเลิร์ท 3 โดยรับบทเป็นนาตาชา ซึ่งสามารถจัดหาได้ในฝ่ายตัวละครหลัก ในฉากตัดของพลซุ่มยิงและคอมมานโด
เธอได้รับการจัดอยู่ในอันดับ 5 ของรายชื่อ "ทอปเท็นหญิงที่มีอิทธิพลใน ค.ศ. 2008" ในยาฮู! ในเดือนพฤษภาคม ค.ศ. 2009 ได้มีการประกาศว่าคาราโน่ได้รับการจัดอันดับที่ 16 ในรายชื่อ 100 ผู้มีความร้อนแรงของนิตยสารแมกซิม และวันที่ 16 กันยายน ค.ศ. 2009 ได้รับการรายงานว่าเธอได้รับบทนำเป็นสปายคนใหม่ในภาพยนตร์ทริลเลอร์ที่มีชื่อว่า เธอแรง หยุดโลก ที่กำกับโดย สตีเวน โซเดอเบิร์ก รวมทั้งเธอเป็นหนึ่งในนักกีฬาที่ได้ขึ้นปกของนิตยสาร ESPN เดอะแมกกาซีนฉบับบอดี้ ของวันที่ 19 ตุลาคม ค.ศ. 2009
ชีวิตส่วนตัว
เควิน รอส แฟนหนุ่มคนพิเศษของจีนา เป็นผู้มีส่วนร่วมในกีฬามวยไทยเช่นเดียวกับเธอ
เดอะไวกิงเรเดอส์
วอร์มะชีน (War Machine) เป็นทีมนักมวยปล้ำที่รู้จักดีในการปล้ำสมาคม Ring of Honor เป็นอดีตแชมป์ ROH World Tag Team Championship ร่วมกัน นอกจากนี้พวกเขายังปล้ำให้สมาคมอิสระหลายแห่งในสหราชอาณาจักรและสหรัฐอเมริกาทั้ง Insane Championship Wrestling, Revolution Pro Wrestling, Progress Wrestling และ Pro Wrestling Guerrilla พวกเขายังได้ร่วมปล้ำในสมาคมญี่ปุ่น Pro Wrestling Noah และ New Japan Pro Wrestling เป็นอดีตแชมป์ IWGP Tag Team Championship 2 สมัย  ปี 2018 ทั้งคู่ได้เปิดตัวกับ NXT ในนาม วอร์เรเดอส์ (War Raiders) และได้คว้าแชมป์ NXT Tag Team Championship ร่วมกัน และเปิดตัวค่ายหลัก WWE ในนาม เดอะไวกิงเรเดอส์ (The Viking Raiders) ได้แชมป์ WWE Raw Tag Team Championship
ฮิตาจิ (เมือง)
ฮิตาจิ (日立市 (Hitachi-shi)) เป็นนครที่ตั้งอยู่ในจังหวัดอิบารากิ ประเทศญี่ปุ่น ประกาศจัดตั้งขึ้นเป็นนครเมื่อวันที่ 1 กันยายน ค.ศ. 1939 ตั้งติดกับมหาสมุทรแปซิฟิก มีจำนวนประชากรทั้งสิ้น 195,844 คน ในปี ค.ศ. 2008
ในสมัยสงครามโลกครั้งที่สอง นครฮิตาจิเป็นเป้าหมายโจมตีสำคัญของสหรัฐอเมริกา เพราะเป็นที่ตั้งของโรงงานชิ้นส่วนอุปกรณ์ไฟฟ้าถึง 6 โรง อีกทั้งยังมีเหมืองทองแดงที่มีจำนวนถึง 1 ใน 10 ของทองแดงที่มีอยู่ในญี่ปุ่น ด้วยเหตุนี้สหรัฐจึงโจมตีนครฮิตาจิในวันที่ 19 กรกฎาคม ค.ศ. 1945 ได้รับความเสียหายถึง 64.5%
ภูมิศาสตร์
ฮิตาจิตั้งอยู่ทางตอนเหนือของจังหวัดอิบารากิ มีชายฝั่งยาวติดกับมหาสมุทรแปซิฟิกทางทิศตะวันออก มีทางหลวงญี่ปุ่นหมายเลข 6 ซึ่งเป็นเส้นทางที่เชื่อมระหว่างโตเกียวกับเซ็นได วิ่งขนานไปกับชายฝั่ง มีที่ราบชายฝั่งที่แคบและเป็นแนวยาวประกอบด้วยที่อยู่อาศัยและพื้นที่ทางการค้า ในทางธรณีวิทยา ฮิตาจิตั้งอยู่บนชั้นดินยุคแคมเบรียนซึ่งมีอายุประมาณ 500 ล้านปี โดยมีเหมืองหินผลิตซีเมนต์ทางด้านทิศตะวันตกของฮิตาจิ
ประชากร
ตามข้อมูลการสำรวจสำมะโนประชากรของญี่ปุ่น ฮิตาจิมีจำนวนประชากรสูงสุดในช่วงทศวรรษ 1980 และลดลงอย่างต่อเนื่องตั้งแต่นั้นเป็นต้นมา
ดาบมังกรหยก ตอน ประมุขพรรคมาร
บทความนี้สำหรับภาพยนตร์ สำหรับนวนิยาย ให้ไปที่ ดาบมังกรหยก
ดาบมังกรหยก ตอน ประมุขพรรคมาร (อังกฤษ:kung fu colt master) เป็นภาพยนตร์ศิลปะการต่อสู้สัญชาติจีน ในปี ค.ศ. 1993 กำกับภาพยนตร์โดย ว่องจิง โดยดัดแปลงมาจากนวนิยายของกิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร นำแสดงโดย หลี่ เหลียนเจี๋ย, จางเหมี่ยน, หง จินเป่า , ซิว ซู่เจิน , อู๋ เจิ้หวี่ , หลี จือ
เนื้อเรื่องย่อ
ปลายราชวงศ์หยวนเป็นที่กล่าวขานในยุทธภพว่าหากผู้ใดได้ครอบครองดาบฆ่ามังกรและกระบี่อิงฟ้าแล้วผู้นั้นจะพบความลับอันยิ่งใหญ่ที่ซุกซ่อนอยู่ในสิ่งล้ำค่าทั้งสอง ด้วยเหตุนี้เองจึงทำให้ชาวยุทธต่างฆ่าฟันกันเพื่อให้ได้ดาบฆ่ามังกรและกระบี่อิงฟ้ามาครอบครอง เตียซำฮงปรมาจารย์สำนักบู๊ตึ๊งมีคำสั่งให้ยู้ไต๋ง้ำศิษย์คนที่สามลงเขาไปช่วยปัดเป่าทุกข์ให้แก่ชาวบ้าน นึกไม่ถึงว่ายู้ไต๋ง้ำต้องเข้าไปพัวพันกับสำนักเกลือสมุทรกับสำนักทรายทะเลซึ่งกำลังแย่งชิงดาบฆ่ามังกรกันอยู่ จนถูกลอบทำร้ายกลายเป็นคนพิการ เตียชุยซัวศิษย์คนที่ห้าออกตามหาคนร้ายระหว่างทาง เตียชุยซัวได้รู้จักกับฮึงซู่ซู่แห่งสำนักอินทรีย์ เตียชุยซัวและฮึงซู่ซู่รักกัน ทั้งสองตระหนักดีว่าธรรมและอธรรมไม่สามารถอยู่ร่วมกันได้บนดอยราชันย์ในทะเลบูรพา บรรดาชาวยุทธต่างพากันแย่งชิงดาบฆ่ามังกรกัน เพื่อช่วยชีวิตบรรดาชาวยุทธไว้ เตียชุยซัวและฮึงซู่ซู่จึงถูกราชสีห์ขนทองเจี่ยสุ่งจับตัวไปยังเกาะร้าง เตียชุยซัวและฮึงซู่ซู่แต่งงานบนเกาะร้าง ทั้งสองให้กำเนิดลูกชายชื่อว่าเตียบ่อกี้ เตียชุยซัวและเจี่ยสุ่งก็ได้สาบานเป็นพี่น้องกัน สิบปีต่อมา ทั้งสี่พากันเดินทางกลับสู่จงหยวน นึกไม่ถึงว่าเพราะดาบฆ่ามังกรปรากฏขึ้นในยุทธภพจนเป็นเหตุให้ชาวยุทธต่างเข่นฆ่าแย่งชิงกันเพื่อให้ได้ดาบมังกรมาครอบครอง การแต่งงานของเตียชุยซัวและฮึงซู่ซู่นำมาซึ่งความบาดหมางระหว่างฝ่ายธรรมและอธรรม เพื่อปกป้องเจี่ยสุ่งพี่ร่วมสาบานเอาไว้ เตียชุยซัวและฮึงซู่ซู่ยอมตายโดยไม่ปริปากบอกที่ซ่อนดาบฆ่ามังกร ทั้งสองตัดสินใจฆ่าตัวตาย เตียบ่อกี้ซึ่งยังเยาว์อยู่นั้นเห็น พ่อแม่ตายไปต่อหน้าต่อตาซ้ำร้ายังถูกสองผู้เฒ่าทมิฬทำร้าย เตียซำฮงพาเตียบ่อกี้เดินทางไปวัดเส้าหลินเพื่อขอยืมคัมภีร์ย้ายเส้นเอ็นขจัดพิษในร่างให้เตียบ่อกี้ ระหว่างทาง ต้องพบกับความเป็นความตายมากมาย เตียบ่อกี้อาศัยความมานะบากบั่นและจิตใจที่ดีงามจนสำเร็จวิชาแพทย์ ทั้งยังสำเร็จวิชาเก้าสุริยันสามารถขจัดพิษในร่างกายได้ นอกจากนี้ยังได้เข้าไกล่เกลี่ยความบาดหมางระหว่างพรรคมารกับชาวยุทธ จนได้เป็นประมุขพรรคมารในที่สุด ในเวลาเดียวกัน เตียบ่อกี้ต้องอยู่ในวังวนแห่งความรักของเตียเมี่ยงองค์หญิงแห่งมองโกล,จิวจี้เยี้ยกหญิงสาวที่รู้จักและเติบโตมาด้วยกัน, ฮึงลี้ลูกพี่ลูกน้องและเซียวเจียวสาวใช้ เตียบ่อกี้ไม่รู้จะทำอย่างไร ยากที่จะตัดสินใจเลือกใคร ดาบฆ่ามังกร และกระบี่อิงฟ้าเป็นสิ่งที่ล่อใจชาวยุทธให้พากันตามล่าช่วงชิงของสองสิ่งจากเจี่ยสุ่งและจิวจี้เยี้ยก ทำให้เตียบ่อกี้และเตียเมี่ยงต้องเข้าไปพัวพัน เพื่อพ่อบุญธรรม เพื่อขัดขวางแผนการอันชั่วร้าย เตียบ่อกี้วางแผนให้ดาบฆ่ามังกรและกระบี่อิงฟ้าห้ำหั่นกันเอง ดาบฆ่ามังกรและกระบี่อิงฟ้าต่างเป็นศัตราวุธที่ล้ำเลิศ เมื่อทั้งสองสิ่งต้องทำลายล้างกัน ทำให้ทั้งสองสิ่งถูกทำลายลงจนปรากฏความลับอันหนึ่ง ภายในดาบฆ่ามังกรได้ซุกซ่อนคัมภีร์พิชัยสงคราม ส่วนกระบี่อิงฟ้าได้ซุกซ่อนคัมภีร์นพเก้า ในเวลานี้เองเตียบ่อกี้ถึงเข้าใจความหมายของดาบฆ่ามังกรปกครองทั่วหล้า กระบี่อิงฟ้าไม่ปรากฏใครกล้าต่อกร คนคนหนึ่งหากมีอำนาจล้นฟ้าก็จะลุแก่อำนาจ แต่ก็มีคนซึ่งเหมือนกระบี่อิงฟ้าที่กล้าออกมาต่อกร เตียบ่อกี้เข้าใจสัจธรรมในยุทธภพเป็นอย่างดี ดังนั้นจึงสละตำแหน่งประมุขพรรคมารถอนตัวจากยุทธภพพร้อมกันกับเตียเมี่ยงและจิวจี้เยี้ยก
เหตุระเบิดในประเทศศรีลังกา พ.ศ. 2562
ในเวลาเช้าของวันที่ 21 เมษายน พ.ศ. 2562 ซึ่งเป็นวันอาทิตย์อีสเตอร์ เกิดเหตุลอบวางระเบิดครั้งร้ายแรงในโบสถ์คริสต์ 3 แห่งและโรงแรมหรู 3 แห่งทั่วประเทศศรีลังกา ต่อมาในเวลาบ่ายของวันเดียวกัน เกิดเหตุระเบิดขนาดเล็กที่ชุมชนการเคหะและเกสต์เฮาส์ในย่านชานเมืองของนครโคลัมโบ เหตุการณ์ทั้งหมดส่งผลให้มีผู้เสียชีวิตอย่างน้อย 253 คน ในจำนวนนี้เป็นชาวต่างชาติ 46 คน และเจ้าหน้าที่ตำรวจ 3 นาย และมีผู้บาดเจ็บอีกประมาณ 500 คน  เหตุการณ์นี้เป็นเหตุก่อการร้ายขนาดใหญ่ครั้งแรกที่เกิดขึ้นในศรีลังกานับตั้งแต่ พ.ศ. 2552 ซึ่งเป็นปีสิ้นสุดสงครามกลางเมือง
การลอบวางระเบิดที่โบสถ์เกิดขึ้นระหว่างการประกอบพิธีมิสซาอีสเตอร์ที่เมืองนิกอมโบ, บัตทิคาโลอา และโคลัมโบ ส่วนโรงแรมที่ถูกลอบวางระเบิด ได้แก่ โรงแรมแชงกรี-ลา, โรงแรมซินนามอนแกรนด์, โรงแรมเดอะคิงส์เบรี และโรงแรมทรอปิคัลอินน์   ทั้งหมดตั้งอยู่ในบริเวณนครโคลัมโบและปริมณฑล ไมตรีปาละ สิริเสนะ ประธานาธิบดีศรีลังกาในนามหัวหน้าคณะรัฐบาลศรีลังกาได้ประกาศสถานการณ์ฉุกเฉินทั่วประเทศ
ตามข้อมูลจากเจ้าหน้าที่ของรัฐ ผู้จุดระเบิดฆ่าตัวตายทั้งเจ็ดคนจากเหตุโจมตีในเวลาไล่เลี่ยกันเป็นพลเมืองศรีลังกาที่มีส่วนเกี่ยวข้องกับองค์การเอกเทวนิยมแห่งชาติ (National Thowheeth Jama'ath) ซึ่งเป็นกลุ่มนักรบนิยมอิสลามท้องถิ่นที่ต้องสงสัยว่ามีความสัมพันธ์กับต่างประเทศ และก่อนหน้านี้ถูกเชื่อมโยงกับเหตุทุบทำลายพระพุทธรูปหลายองค์ในประเทศ รุวัน วิเชวรรธนะ รัฐมนตรีว่าการกระทรวงกลาโหม แถลงในรัฐสภาว่า การสอบสวนเบื้องต้นได้เผยให้เห็นว่าเหตุโจมตีครั้งนี้เป็นการกระทำตอบโต้เหตุโจมตีชาวมุสลิมในไครสต์เชิร์ช   แต่นักวิเคราะห์เชื่อว่ามีการวางแผนเหตุโจมตีในศรีลังกาไว้ก่อนที่จะเกิดเหตุโจมตีในไครสต์เชิร์ช
ในวันที่ 23 เมษายน พ.ศ. 2562 สำนักข่าวอะอ์มากซึ่งเป็นช่องทางกระจายข่าวสารของกลุ่มนักรบก่อการร้ายอิสลามรัฐอิสลามอิรักและลิแวนต์ (ไอซิล) ได้อ้างว่า ผู้จุดระเบิดเป็นนักรบไอซิลที่ตอบสนองต่อการเรียกร้องให้โจมตีพลเมืองประเทศที่เป็นพันธมิตรต่อต้านไอซิล อย่างไรก็ตาม ศรีลังกามิได้เป็นส่วนหนึ่งของพันธมิตรต่อต้านกลุ่มนับรบดังกล่าว และผู้เสียชีวิตส่วนใหญ่จากเหตุระเบิดครั้งนี้ก็เป็นพลเมืองศรีลังกา
ปูมหลัง
ประชากรส่วนใหญ่ของศรีลังกานับถือศาสนาพุทธ (ร้อยละ 70.2) รองลงมานับถือศาสนาฮินดู (ร้อยละ 12.6) ศาสนาอิสลาม (ร้อยละ 9.7) และศาสนาคริสต์ (ร้อยละ 7.4) โดยร้อยละ 82 ของคริสต์ศาสนิกชนในศรีลังกานับถือนิกายโรมันคาทอลิก ที่เหลือเป็นผู้นับถือนิกายแองกลิคันสายคริสตจักรซิลอนและกลุ่มนิกายโปรเตสแตนต์อื่น ๆ ในจำนวนพอ ๆ กัน
วันอาทิตย์อีสเตอร์เป็นวันที่สำคัญที่สุดวันหนึ่งของศาสนาคริสต์ และคริสต์ศาสนิกชนในศรีลังกานิยมไปโบสถ์ในวันนี้อย่างมาก
เดอะนิวยอร์กไทมส์ และเอเอฟพีได้เผยแพร่จดหมายฉบับหนึ่งจากเจ้าหน้าที่ตำรวจระดับสูงของศรีลังกาส่งถึงเจ้าหน้าที่ฝ่ายความมั่นคงของรัฐเมื่อ 10 วันก่อนเกิดเหตุ เพื่อแจ้งเตือนเกี่ยวกับแผนการโจมตีโบสถ์คริสต์สำคัญโดยกลุ่มหัวรุนแรงนิยมอิสลามชื่อ องค์การเอกเทวนิยมแห่งชาติ แต่ไม่มีการส่งผ่านข้อมูลในเรื่องนี้ไปยังนักการเมืองระดับสูงของประเทศ
บีบีซีไทยรายงานว่า รนิล วิกรมสิงหะ นายกรัฐมนตรีศรีลังกาไม่ทราบข่าวกรองมาก่อน มีผู้ตั้งข้อสงสัยว่าความสัมพันธ์ระหว่างรนิล วิกรมสิงหะ กับไมตรีปาละ สิริเสนะ ประธานาธิบดีศรีลังกา ซึ่งส่งผลให้เกิดวิกฤตการณ์ทางการเมืองศรีลังกาใน พ.ศ. 2561 อาจเป็นหนึ่งในสาเหตุที่ทำให้การป้องกันการก่อการร้ายผิดพลาด โดยก่อนหน้านี้ ไมตรีปาละ สิริเสนะ สั่งปลดรนิล วิกรมสิงหะ ออกจากตำแหน่งนายกรัฐมนตรีตั้งแต่วันที่ 26 ตุลาคม พ.ศ. 2561 และให้มหินทะ ราชปักษะ เป็นนายกรัฐมนตรี เหตุการณ์ดังกล่าวก่อให้เกิดการจลาจลในประเทศมีผู้เสียชีวิต 1 ราย ต่อมามีการแต่งตั้งรนิล วิกรมสิงหะ เป็นนายกรัฐมนตรีอีกครั้งในวันที่ 16 ธันวาคม พ.ศ. 2561
ผู้เคราะห์ร้าย
เหตุระเบิดส่งผลให้มีผู้เสียชีวิตที่ยืนยันแล้วจำนวน 253 ราย (ก่อนหน้านี้เชื่อว่ามี 359 ราย แต่ตัวเลขถูกปรับลดลงเนื่องจากการคำนวณผิดพลาดในครั้งแรก) ส่วนใหญ่เป็นพลเมืองศรีลังกา เป็นพลเมืองต่างชาติ 46 ราย นอกจากนี้ยังมีผู้บาดเจ็บอย่างน้อย 500 คน บางรายมีอาการสาหัส
ศานตา มายาทุนเน เชฟเจ้าของรายการโทรทัศน์ชื่อดังชาวศรีลังกา เป็นหนึ่งในผู้เสียชีวิต ชาวเดนมาร์กที่เสียชีวิตเป็นบุตรสามคนจากสี่คนของอันเนิร์ส ฮ็อลก์ พ็อวล์เซิน ประธานบริหารบริษัทเสื้อผ้าเบสต์เซลเลอร์ของเดนมาร์ก ผู้เคราะห์ร้ายชาวบังกลาเทศเป็นสมาชิกตระกูลเชก–วาเซด และเป็นหลานอายุ 8 ขวบของญาติคนหนึ่งของเชก ฮาซีนา นายกรัฐมนตรีบังกลาเทศ  มีเด็กเสียชีวิตอย่างน้อย 45 รายจากเหตุระเบิด โดย 9 รายในจำนวนนี้เป็นพลเมืองต่างชาติ
แม่น้ำอากูซัน
แม่น้ำอากูซัน เป็นแม่น้ำสายหนึ่งในพื้นที่ทางตะวันออกเฉียงเหนือของเกาะมินดาเนา ประเทศฟิลิปปินส์ มีพื้นที่ลุ่มน้ำ 11937 km2 ครอบคลุมเขตคารากาและบางส่วนของจังหวัดดาเบาเดโอโร เป็นพื้นที่ลุ่มน้ำที่ใหญ่เป็นอันดับที่ 3 ของประเทศ รองจากพื้นที่ลุ่มน้ำคากายัน และพื้นที่ลุ่มน้ำมินดาเนา แม่น้ำอากูซันมีความยาวทั้งหมด 390 km  ต้นน้ำอยู่ที่ภูเขาในจังหวัดดาเบาเดโอโร ใกล้กับเขตจังหวัดซีลางังดาเบา ทางทิศตะวันออกของเมืองตากุม และไหลผ่านหุบเขาแม่น้ำอากูซันในช่วงระยะทาง 177 km จากทิศใต้ไปยังทิศเหนือ ความกว้าง 32–48 กิโลเมตร ก่อนที่จะไหลลงสู่อ่าวบูตูอัน ใกล้กับเมืองบูตูอัน
ภูมิศาสตร์
แม่น้ำอากูซันมีพื้นที่ลุ่มน้ำ 3 เขตย่อย
โรงเรียนพระโขนงพิทยาลัย
ประวัติโรงเรียน
โรงเรียนพระโขนงพิทยาลัย เดิมชื่อว่า "โรงเรียนพระโขนง" ก่อตั้งเมื่อวันที่ 19 พฤษภาคม พ.ศ. 2500 โดยผู้ใหญ่นาค รัตนวิชัย เป็นผู้เสนอกระทรวงศึกษาธิการให้จัดตั้งโรงเรียนขึ้นในชุมชนจาก ต่อมาในปี พ.ศ. 2501 กระทรวงศึกษาธิการได้ประกาศตั้งเป็นโรงเรียนมัธยมวิสามัญ ในที่ดินของกรมธนารักษ์ ตำบลจาก อำเภอพระโขนง จังหวัดพระนคร
โรงเรียนพระโขนงพิทยาลัยมีพระพุทธรูปประจำโรงเรียน คือ พระพุทธศากยมุนีศรีปัญญา'85 (หลวงพ่อสุข) พระพุทธรูปปางลีลา โดยได้รับมอบจากคณะนักเรียนเก่าโรงเรียนสายปัญญา รุ่นปีการศึกษา 2485 บริจาคให้มาประดิษฐานเป็นพระพุทธรูปประจำโรงเรียน ในปี พ.ศ. 2528
แผ่นดินของเรา (เพลงพระราชนิพนธ์)
(Alexandra) เป็นเพลงพระราชนิพนธ์ลำดับที่ 34 ทรงพระราชนิพนธ์โอกาสที่เจ้าหญิงอเล็กซานดราแห่งเคนต์ สหราชอาณาจักร เสด็จเยือนประเทศไทย ใน พ.ศ. 2502 โดยในครั้งนั้นพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเสด็จไปรับด้วยพระองค์เองที่สนามบินดอนเมือง ระหว่างที่รอเครื่องบินลงจอดราว 10 นาที พระองค์ก็ตัดสินพระทัยที่จะพระราชนิพนธ์เพลงต้อนรับเจ้าหญิงในการมาเยือนครั้งนี้โดยพระองค์ก็พระราชนิพนธ์ทำนองเพลงภายในเวลาไม่กี่นาที จากนั้นก็ส่งโน้ตนั้นให้หม่อมราชวงศ์เสนีย์ ปราโมชประพันธ์เนื้อร้องใส่ทำนองเพลงนั้นทันทีเพื่อให้ทันงานเลี้ยงรับรองที่ศาลาผกาภิรมย์ในสวนจิตรลดาค่ำวันนั้น
กระทั่งกาลเวลาผ่านไปถึง พ.ศ. 2516 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้กราบบังคมทูลต่อพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเพื่อขอพระราชทานทำนองเพลงพระราชนิพนธ์อเล็กซานดราให้ท่านผู้หญิงมณีรัตน์ บุนนาค ใส่คำร้องภาษาไทยถวายแต่เนื่องจากเดิมเพลงพระราชนิพนธ์อเล็กซานดรามีเพียง 16 ห้องเท่านั้นทำให้คำร้องที่ท่านผู้หญิงมณีรัตน์ประพันธ์ขึ้นเกินและไม่เข้ากับทำนองที่มีอยู่เดิมจึงได้พระราชนิพนธ์ทำนองท่อนกลางและท่อนท้ายเพิ่มเติมจนครบ 32 ห้อง
แอสโซซิเอเต็ดเพรส
แอสโซซิเอเต็ดเพรส (Associated Press, AP) เป็นสำนักข่าวไม่แสวงผลกำไรสัญชาติอเมริกัน มีสำนักงานใหญ่ในนครนิวยอร์ก ก่อตั้งในปี 1846 และดำเนินการเป็นสหกรณ์และสมาคมแบบไม่จดทะเบียน (unincorporated association) โดยมีสมาชิกเป็นหนังสือพิมพ์และผู้แพร่สัญญาณสัญชาติอเมริกัน ข่าวเอพีมีจำหน่ายแก่สมาชิกและลูกค้าเป็นภาษาอังกฤษ สเปนและอาหรับ เอพีได้รับรางวัลพูลิตเซอร์ 54 รางวัล รวมภาพถ่าย 32 รางวัล นับตั้งแต่ก่อตั้งรางวัลในปี 1917
เอพีติดตามยอดคะแนนเสียงในการเลือกตั้งสหรัฐมาตั้งแต่ปี 1848 รวมทั้งการแข่งขันระดับชาติ รัฐและท้องถิ่น จนถึงระดับนิติบัญญัติใน 50 รัฐ รวมทั้งข้อริเริ่มกฎหมายที่สำคัญ เอพีรวบรวมและพิสูจน์ยืนยันในท้องถิ่นทั่วสหรัฐ และประกาศผู้ชนะในการแข่งขันกว่า 5,000 ครั้ง
ในปี 2016 มีการจัดพิมพ์เผยแพร่ใหม่และซ้ำข่าวที่เอพีรวบรวมในหนังสือพิมพ์และผู้แพร่สัญญาณกว่า 1,300 แห่ง เอพีบริหารสำนักข่าว 248 แห่งใน 99 ประเทศ นอกจากนี้ยังดำเนินการเครือข่ายวิทยุเอพี ซึ่งมีการเผยแพร่ข่าวสองครั้งต่อชั่วโมงสำหรับการแพร่สัญญาณ วิทยุดาวเทียมและสถานีโทรทัศน์ หนังสือพิมพ์และผู้แพร่สัญญาณหลายสำนักนอกสหรัฐเป็นผู้บอกรับข่าวของเอพี มีการจ่ายค่าธรรมเนียมเพื่อขอใช้เนื้อหาข่าวของเอพีโดยไม่ได้เป็นสมาชิกของสหกรณ์ สำหรับสมาชิกส่วนใหญ่จะมีความตกลงได้รับอนุญาตให้ใช้เนื้อหาข่าวของเอพีโดยอัตโนมัติ
สยามซีเคร็ทเซอร์วิส (อัลบั้ม)
สำหรับวงดนตรี ในชื่อเดียวกันนี้ ดูบทความที่ สยามซีเคร็ทเซอร์วิส''
สยามซีเคร็ทเซอร์วิส (Siam Secret Service) คืออัลบั้มแรกและอัลบั้มเดียวของสยามซีเคร็ทเซอร์วิส
นารุ
นารุ อาจหมายถึง
เอสเอ็มเอนเตอร์เทนเมนต์
เอสเอ็มเอนเตอร์เทนเมนต์ (SM Entertainment, SM엔터테인먼트) เป็นบริษัทผลิตและจัดจำหน่ายเพลงของประเทศเกาหลีใต้ หนึ่งในสามบริษัทอุตสาหกรรมบันเทิงที่ทรงอิทธิพลที่สุดของเกาหลีใต้ ก่อตั้งโดยอี ซู-มัน ในอดีตชื่อต้นของบริษัท "เอสเอ็ม" (SM) มาจากชื่อจริงของผู้ก่อตั้ง "ซูมัน" (Soo Man) แต่ในปัจจุบันทางบริษัทได้ตั้งความหมายของชื่อบริษัทใหม่เป็น "ศูนย์รวมดารา" (Star Museum)
ครั้งหนึ่ง เอสเอ็มเอนเตอร์เทนเมนต์เคยเป็นตันสังกัดของศิลปินที่มีชื่อเสียงจำนวนไม่น้อย เช่น H.O.T., S.E.S., Shinhwa และ Fly to the sky หรือในปัจจุบันอย่าง BoA, TVXQ!, Super Junior, Girls' Generation, SHINee, f(x), EXO, Red Velvet, NCT และ aespa เอสเอ็มเอนเตอร์เทนเมนต์ฉลองครบ 10 ปีของบริษัทไปเมื่อวันที่ 15 กุมภาพันธ์ ค.ศ. 2006
มีการเปิดเผยในปี ค.ศ. 2012 ว่า เอสเอ็มเอนเตอร์เทนเมนต์มีมูลค่าในตลาดหลักทรัพย์สูงถึง 1.38 ล้านล้านวอน (ประมาณ 4.27 หมื่นล้านบาท)
ประวัติ
อี ซู-มัน ผู้ก่อตั้งบริษัทเอสเอ็มเอนเตอร์เทนเมนต์ จบการศึกษาจากมหาวิทยาลัยโซล หลังจากที่จบการศึกษาแล้ว เขาก็ได้เริ่มทำการสำรวจกลุ่มวัยรุ่นผู้หญิง ว่าต้องการเห็นกลุ่มเพลงแบบไหน ด้วยเหตุนี้ ทำให้เค้าเริ่มก่อตั้งวงบอยแบนด์ ชื่อ H.O.T และกลุ่มเกิร์ลแบนด์ที่ชื่อว่า S.E.S ขึ้นมาเป็นวงแรก ซึ่งประสบความสำเร็จอย่างมาก ซึ่ง 2 วงนี้ได้ชื่อว่าเป็น วงดนตรีป๊อปชั้นนำของเกาหลี ในช่วงปี ค.ศ. 1990 แต่อย่างไรก็ดี ปัญหาเริ่มปรากฏขึ้นกับบริษัทเอสเอ็มเอนเตอร์เทนเมนต์ เนื่องจากการแยกวงของ H.O.T ข่าวลือนี้กระจายไปทั่วท่ามกลางความจริงที่ว่า สมาชิก 2 คนยังอยู่กับบริษัทอยู่ ขณะที่สมาชิกคนอื่นได้อยู่ในวงอื่นและบริษัทอื่นไปแล้ว คาดว่าปัญหาเรื่องการเงินทำให้เกิดการขัดแย้งขึ้น แต่เหตุผลที่จริงยังไม่ได้ถูกเปิดเผยอย่างเป็นทางการ ด้วยเหตุนี้ทำให้เอสเอ็มเสียกลุ่มหลักของบริษัทไป แต่ก็ยังประสบความสำเร็จกับกลุ่มอื่น เช่น S.E.S, Shinhwa, Fly To The Sky แม้ว่าตอนนี้จะออกจากบริษัทหรือแยกวงกันไปแล้วก็ตาม และวงใหม่อย่าง Black Beat, Isak N Jiyeon ก็ไม่ได้ประสบความสำเร็จมากนักอย่างไรก็ตามเอสเอ็มเอนเตอร์เทนเมนต์ก็ได้พบดาวดวงใหม่อย่างโบอา เธอโด่งดังไม่ใช่แค่ในเกาหลีแต่โด่งดังมากที่ญี่ปุ่น และวงอย่าง ทงบังชินกี, ซูเปอร์จูเนียร์ และ เกิลส์เจเนอเรชัน เป็นต้น
ปัจจุบัน เอสเอ็มเอนเตอร์เทนเมนต์ สามารถปั้นศิลปินรุ่นใหม่ออกมาอย่างมากมายและทุกวงก็ประสบความสำเร็จอย่างสูงทั้งในเกาหลี ระดับเอเชีย จนถึงทั่วโลก ยกตัวอย่างเช่น ซูเปอร์จูเนียร์ ที่มีคอนเสิร์ต World Tour เป็นของตัวเอง หรืออย่างที่ เกิลส์เจเนอเรชัน ได้เปิดตัวอย่างเป็นทางการที่ประเทศสหรัฐอเมริกา
สุวัฒน์ กลิ่นเกษร
สุวัฒน์ กลิ่นเกษร (นามแฝง "น้าติง") ผู้บรรยายการแข่งขันกีฬาชาวไทย มีชื่อเสียงจากผลงานบรรยายกีฬามวยปล้ำของสหรัฐอเมริกา ด้วยรูปแบบการบรรยายที่โดดเด่นเป็นเอกลักษณ์
ประวัติ
เกิดที่ย่านถนนตก สะพานกรุงเทพ พื้นเพเป็นชาวกรุงเทพมหานคร​ มีชื่อเล่นจริงๆ ว่า เป็นอาจารย์ประจำวิชาพลศึกษา ของโรงเรียนสาธิตจุฬาลงกรณ์มหาวิทยาลัย โดยรับงานบรรยายการแข่งขันกีฬาต่าง ๆ เป็นอาชีพเสริม โดยเฉพาะมวยปล้ำของสหรัฐอเมริกา เริ่มจากบริษัท วิดีโอสแควร์ จำกัด และบริษัท ไจแอนต์พิกเจอร์ส จำกัด ในส่วนที่บันทึกเป็นวีดิทัศน์ (วิดีโอหรือวีซีดี) จากนั้น เมื่อบริษัท ยูไนเต็ดบรอดแคสติงคอร์ปอเรชัน จำกัด (มหาชน) หรือยูบีซี (ปัจจุบันคือทรูวิชันส์) ซื้อลิขสิทธิ์เผยแพร่มวยปล้ำดังกล่าว ทางโทรทัศน์ผ่านสายเคเบิล ยูบีซีจึงจ้างสุวัฒน์ เป็นผู้บรรยายมวยปล้ำและกีฬาอื่น ๆ ทว่าต่อมาก็ลาออก ไปรับงานบรรยายกีฬาต่าง ๆ โดยเฉพาะมวยปล้ำ ร่วมกับจีเอ็มเอ็มสปอร์ตจนถึงปัจจุบัน ทั้งนี้ระยะหลัง สุวัฒน์ลาออกจากราชการ เพื่อไปรับงานบรรยายอย่างเต็มตัว
สุวัฒน์ตั้งชื่อสำหรับการบรรยายมวยปล้ำให้ตัวเองว่า น้าติง ซึ่งมีที่มาแบ่งเป็นคำว่าน้า มาจากนักพากย์การ์ตูนชื่อดัง "น้าต๋อย เซมเบ้" โดยสุวัฒน์ให้เหตุผลว่า เป็นคำเรียกที่ติดปากคนไทย และเป็นคำเรียกที่ไม่แก่ ไม่ว่าเวลาจะผ่านไปนานเพียงใด ส่วนคำว่าติง มาจากนักมวยปล้ำชื่อดัง "สติง" (Sting) ซึ่งแข่งขันอยู่ในระยะแรกที่สุวัฒน์เข้ามาบรรยายกีฬา และเขาชื่นชอบเป็นส่วนตัวด้วย อนึ่ง สุวัฒน์เคยเข้าร่วมรายการ อัจฉริยะข้ามคืน ในครั้งที่ 43 ซึ่งแข่งขันที่เมืองจำลองพัทยา โดยเข้าถึงรอบ 4 คนสุดท้าย และถอดรหัสสำเร็จเป็นคนที่ 2 แต่ตอบคำถามผิดจึงตกรอบ
อ้างอิง
​
กวางบึง
คุณสมบัติที่โดดเด่นที่สุดของกวางบึงคือเป็นกวางที่มีกิ่งบนเขา 10 ถึง 14 กิ่งในกวางตัวผู้ที่โตเต็มวัย บางตัวมีถึง 20 กิ่ง ชื่อมาจากลักษณะซึ่งแปลว่า "เขา 12 กิ่ง" ในภาษาฮินดี ในภาษาอัสสัมเรียกว่า dolhorina; dol แปลว่าบึง ในอินเดียตอนกลางเรียกว่า goinjak (ตัวผู้) หรือ gaoni (ตัวเมีย)
ลักษณะ
กวางบึงเป็นกวางขนาดใหญ่พอสมควร สูง 119 - 135 cm จรดไหล่ หัวถึงลำตัวยาว 180 cm ตัวผู้สูงมีขนาดใหญ่กว่าตัวเมีย ตัวผู้หนัก 170–283 กก. (370–620 ปอนด์) ตัวเมียหนัก 130–145 กก. (290–320 ปอนด์) เขายาวประมาณ 75 cm เส้นรอบวง 13 cm เท่าที่บันทึกไว้ยาวสุด 104.1 cm
กบลำห้วย
กบลำห้วย หรือ กบห้วย (fanged frog) เป็นสกุลของกบในสกุล Limnonectes ในวงศ์กบลิ้นส้อม (Dicroglossidae) มีรูปร่างลักษณะที่หลากหลาย โดยส่วนใหญ่มักมีส่วนหัวโต ปากกว้าง ในตัวผู้มีฟันอยู่ 1 คู่บริเวณด้านล่างขากรรไกร เรียกว่า "เขี้ยวเทียม" ใช้สำหรับต่อสู้กับตัวผู้ตัวอื่น หรือใช้งับเหยื่อได้เช่นกัน ซึ่งต่างจากกบจำพวกอื่นที่มีฟันขนาดเล็ก จึงทำให้ได้อีกชื่อหนึ่งว่า "กบเขี้ยว" กบในสกุลนี้บางชนิดมีพฤติกรรมการปกป้องตัวอ่อน โดยการเอาไข่หรือลูกอ๊อดแบกไว้บนหลัง (ไม่พบพฤติกรรมนี้ในกบสกุลนี้ในไทย) บางชนิดขุดโพรงเพื่อวางไข่ในดินที่ชื้น รอให้เจริญเป็นตัวอ่อนพัฒนาเป็นกบเล็ก โผล่พ้นจากดิน หลายชนิดมีความสำคัญทางเศรษฐกิจ และมีขนาดใหญ่เป็นอันดับ 2 ของโลก
พบกระจายพันธุ์ในเอเชียแถบเอเชียตะวันออกถึงเอเชียตะวันออกเฉียงใต้ หลายชนิดมีพฤติกรรมอาศัยอยู่ร่วมกันเป็นหมู่คณะ ชนิดที่มีขนาดใหญ่มักอาศัยอยู่ในลำธารที่น้ำไหลเชี่ยว ขณะที่ชนิดที่มีขนาดเล็กอาศัยตามกองใบไม้หรือริมฝั่ง เฉพาะในซูลาเวซีของอินโดนีเซีย พบอย่างน้อย 15 ชนิด แต่ได้รับการบรรยายเพียงแค่ 4 ชนิด สำหรับในประเทศไทยมีรายงานพบประมาณ 11 ชนิด รวมถึงจากการศึกษาพบว่าในประเทศไทย กบสกุลนี้กินอาหารซึ่งได้แก่แมลงจำพวกมดมากที่สุด
การจำแนก
ประมาณ 64 ชนิด ที่เป็นที่รู้จัก แต่ก็ยังมีชนิดใหม่ ๆ ได้รับการอธิบายเพิ่มเข้ามาเรื่อย ๆ
เคทาโร่
เคทาโร่ อาจหมายถึง
อำเภอกระแสสินธุ์
กระแสสินธุ์ เป็นอำเภอหนึ่งของจังหวัดสงขลา เป็นอำเภอที่มีขนาดพื้นที่อันดับ 15 ของจังหวัด และมีประชากรน้อยที่สุดในจังหวัด เดิมเป็นส่วนหนึ่งของอำเภอระโนด ที่มาของชื่อ "กระแสสินธุ์" ได้นำเอาพยัญชนะตัวต้นของชื่อทั้ง 3 ตำบล ในเขตการปกครอง ได้แก่ ก - มาจากตำบลเกาะใหญ่ ร - มาจากตำบลโรง และ - ส มาจากตำบลเชิงแส แล้วนำมาประกอบกันถือปรัชญาแห่งความสามัคคีธรรม หรือเป็นมงคลนามสืบไป รวมกันเข้าแล้วมีความหมายรวมว่า กระแสน้ำ เมืองที่สมบูรณ์ด้วยน้ำโดยให้สอดคล้องกับสภาพภูมิประเทศ
ประวัติ
โดยในชั้นแรกได้ใช้อาคารของโรงเรียนชุมชนวัดเชิงแสเป็นที่ทำการชั่วคราว โดยมีนายอภิชน คงพันธุ์ เป็นปลัดอำเภอผู้เป็นหัวหน้ากิ่งอำเภอกระแสสินธุ์คนแรก ต่อมาในปี พ.ศ. 2523 กรมการปกครองได้จัดสรรงบประมาณก่อสร้างที่ว่าการอำเภอโดยได้ตกลงสร้างในพื้นที่หมู่ที่ 11 ตำบลเกาะใหญ่ ซึ่งได้รับบริจาคที่ดินจากราษฎรในพื้นที่ดังกล่าวจำนวน 93 ไร่ เมื่อทำการก่อสร้างเสร็จ จึงได้ย้ายที่ทำการเมื่อวันที่ 16 กุมภาพันธ์ 2524 ต่อมาทางราชการได้พิจารณาเห็นว่าท้องที่กิ่งอำเภอกระแสสินธุ์ มีประชากรเพิ่มมากขึ้นประกอบกับมีความเจริญมากขึ้นเห็นสมควรให้ได้รับการยกฐานะขึ้นเป็นอำเภอ จึงได้มีพระราชกฤษฎีกายกฐานะกิ่งอำเภอกระแสสินธุ์ อำเภอระโนด ขึ้นเป็น อำเภอกระแสสินธุ์ ตามประกาศกระทรวงมหาดไทยลงวันที่ 27 พฤษภาคม พ.ศ. 2537 โดยให้มีผลตั้งแต่วันที่ 3 มิถุนายน ปีเดียวกัน และได้กระทำพิธีเปิดอย่างเป็นทางการเมื่อวันที่ 4 กุมภาพันธ์ 2538 โดยมีนายชวน หลีกภัย นายกรัฐมนตรีเป็นประธาน
ที่ตั้งและอาณาเขต
อำเภอกระแสสินธุ์ตั้งอยู่บนคาบสมุทรสทิงพระ ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอกระแสสินธุ์แบ่งพื้นที่การปกครองออกเป็น 4 ตำบล 22 หมู่บ้าน
การปกครองส่วนท้องถิ่น
ท้องที่อำเภอกระแสสินธุ์ประกอบด้วยองค์กรปกครองส่วนท้องถิ่น 4 แห่ง ได้แก่
Wiki Loves Monuments
Wiki Loves Monuments (WLM) เป็นการแข่งขันประกวดภาพถ่ายในระดับนานาชาติประจำปี ในเดือนกันยายน โดยสมาชิกประชาคมวิกิพีเดีย ผู้เข้าร่วมจะถ่ายถ่ายภาพโบราณสถานและมรดกโลกในพื้นที่ของตน และอัปโหลดเข้าสู่วิกิมีเดียคอมมอนส์ วัตถุประสงค์ของการแข่งขันนี้คือเพื่อเน้นสถานที่สำคัญของประเทศที่เข้าร่วม การแข่งขัน Wiki Loves Monuments ครั้งแรกจัดเมื่อ พ.ศ. 2553 ในประเทศเนเธอร์แลนด์ ในปีที่ต่อมาได้แพร่หลายไปยังประเทศอื่นในยุโรป นอกจากนั้นกินเนสต์บุกส์ ยังได้บันทึกว่า Wiki Loves Monuments ในพ.ศ. 2554 ได้ทำลายสถิติโลกในฐานะเป็นการแข่งขันประกวดภาพถ่ายที่ใหญ่ที่สุด ใน พ.ศ. 2555 มีประเทศเข้าร่วมนอกเหนือจากในทวีปยุโรป รวมแล้ว 35 ประเทศ
ประวัติ
การแข่งขัน WLM ครั้งแรกเพื่อ "Rijksmonuments" (ภาษาดัตช์หมายถึง อนุสรณ์สถานแห่งชาติ) ทำให้นักถ่ายภาพเสาะหาสถานที่ที่เป็นมรดกแห่งชาติดัตช์ คำว่า Rijkmonuments รวมทั้งสิ่งก่อสร้างและวัตถุที่ได้รับการจดจำเพราะความสวยงาม ความเป็นวิทยาศาสตร์ และหรือมีความสำคัญทางวัฒนธรรม บางสถานที่ เช่น Drenthe Noordeinde Royal Palace The Hague และบ้านตามคลองในอัมสเตอร์ดัมเป็นส่วนหนึ่งของภาพมากกว่า 12,500 ภาพที่ส่งเข้ามาในการแข่งขันครั้งแรก ความสำเร็จนี้ทำให้เกิดความสนใจในประเทศในยุโรปอื่นๆ และด้วยความร่วมมือกับวันมรดกโลกยุโรป มี 18 ประเทศเข้าร่วมในการแข่งขัน พ.ศ. 2554  มีการอัปโหลดภาพทั้งสิ้นเกือบ 170,000 กินเนสต์บุกส์ได้บันทึกว่าการแข่งขันครั้งนี้เป็นการประกวดภาพถ่ายที่ใหญ่ที่สุดในโลก โดยมีภาพจำนวน 168,208 ภาพที่อัปโหลดมาที่วิกพีเดียคอมอนส์ มีผู้เข้าร่วมมากกว่า 5,000 คน
ใน พ.ศ. 2555 การแข่งขัน Wiki Loves Monuments มีผู้เข้าร่วมอย่างเป็นทางการมากกว่า 30 ประเทศและเขตพื้นที่ทั่วโลกได้แก่ อันดอร์รากับคาตาโลเนีย อาร์เจนตินา ออสเตรีย เบลารุส เบลเยียม แคนาดา ชิลี โคลัมเบีย สาธารณรัฐเช็ก เดนมาร์ก เอสโทเนีย ฝรั่งเศส เยอรมัน กานา อินเดีย อิสราเอล อิตาลี เคนยา ลักเซมเบิร์ก เม็กซิโก เนเธอร์แลนด์ นอร์เวย์ ปานามา ฟิลิปปินส์ โปแลนด์ โรมาเนีย รัสเซีย เซอร์เบีย สโลวีเนีย สเปน แอฟริกาใต้ สวีเดน สวิตเซอร์แลนด์ ยูเครน และสหรัฐอเมริกา ภาพของ Tomb of Safdarjung จากเดลฮี ชนะการประกวด ซึ่งมีผู้เข้าร่วมมากกว่า 350,000 คน
กติกาการประกวด
กติกาพื้นฐานของการประกวดนี้ค่อนข้างเรียบง่ายสำหรับทั้งผู้จัดงานและนักถ่ายภาพ กรรมการของประเทศที่เข้าร่วมการประกวดจะต้องส่งรายชื่อแหล่งอนุสรณ์สถานหรือโบราณคดีที่มีหมายเลขรหัสประจำเพื่อใช้ในการแข่งขัน นักถ่ายภาพสามารถถ่ายภาพและอัปโหลดภาพระหว่าง 1 กันยายน ถึง 30 กันยายน เข้าสู่วิกิมีเดียคอมมอนส์โดยใช้รหัสประจำสถานที่เป็นตัวช่วยในการอัปโหลดและบ่งชี้ว่าภาพที่อัปโหลดเป็นส่วนหนึ่งของการประกวด การอัปโหลดนี้ นักถ่ายภาพจะต้องสร้างบัญชีผู้ใช้เพื่อให้สามารถติดตามผู้ชนะมารับรางวัลได้ ภาพที่อัปโหลดจะถ่ายเมื่อใดก็ได้ แต่ต้องอัปโหลดขึ้นใหม่สู่วิกิมีเดียคอมมอนส์ในช่วงเวลาที่กำหนด และต้องใช้สัญญาอนุญาตเสรีภายใต้ CC-BY-SA 3.0 (หรือสัญญาอนุญาตอื่นที่สอดคล้องกันและผ่อนปรนกว่า เข่น CC-by หรือ CC-0)
รายชื่อ
ภาพที่จะเป็นส่วนหนึ่งของการประกวดได้ต้องมีคุณค่าเชิงสารานุกรม ดังนั้นรายชื่อของสถานที่ที่ถ่ายภาพได้ต้องมีความสำคัญและได้รับการยอมรับในประเทศที่ถ่ายภาพ โดยปกติจะเป็นรายชื่อที่จัดทำโดยรัฐบาลของประเทศนั้นๆ ซึ่งคณะกรรมการจัดงานประจำประเทศนั้นจะได้เลือกรายชื่อที่เหมาะสมมาใช้ในการประกวดแต่ละปี นักถ่ายภาพต้องใช้รหัสประจำสถานที่ และ/หรือ พิกัดภูมิศาสตร์ เพื่อช่วยในการอัปโหลดภาพ อย่างไรก็ดี มีการจัดทำโปรแกรมที่ช่วยเหลือนักถ่ายภาพโดยอัตโนมัติอยู่ จึงอาจไม่ต้องจดจำหมายเลขเหล่านี้ด้วยตนเอง
ประเทศที่เข้าร่วมการแข่งขันได้ต้องมีอาสาสมัครยินดีสร้างรายชื่อเหล่านี้ขึ้นและประสานงานการจัดการประกวดในประเทศนั้น อย่างไรก็ดีในบางประเทศไม่สามารถจัดการแข่งขันได้เพราะรายชื่อที่มีอยู่ไม่เหมาะสมกับคุณค่าเชิงสารานุกรม หรือมีข้อจำกัดทางกฎหมายที่ทำให้ไม่อาจเปิดเผยรายชื่อได้ ฯลฯ
ราชอาณาจักรเครือจักรภพ
ราชอาณาจักรเครือจักรภพ (Commonwealth realm) คือรัฐเอกราชภายในเครือจักรภพแห่งประชาชาติที่มีพระมหากษัตริย์สหราชอาณาจักรทรงเป็นประมุขและใช้ลำดับการสืบราชบัลลังก์แบบเดียวกับรัฐสมาชิกอื่น ๆ ในเครือจักรภพ ซึ่งมีด้วยกันทั้งหมด 15 รัฐ รวมพื้นที่ทั้งหมด (ไม่นับรวมการอ้างสิทธิ์เหนือดินแดนแอนตาร์กติก) 18.8 ล้านตารางกิโลเมตร (7.3 ล้านตารางไมลส์) และมีประชากรรวมกันกว่า 137 ล้านคน โดยรัฐที่มีประชากรมากที่สุดหกลำดับแรก ได้แก่ สหราชอาณาจักร, แคนาดา, ออสเตรเลีย, ปาปัวนิวกินี, นิวซีแลนด์ และจาเมกา
อาณาจักรในเครือจักรภพทั้งหมดล้วนแล้วแต่เคยเป็นอาณานิคมของสหราชอาณาจักรด้วยกันทั้งสิ้น ยกเว้นเพียงแต่สหราชอาณาจักรและปาปัวนิวกินี (ก่อนได้รับเอกราชเคยเป็นเพียงดินแดนสองแห่งที่ถูกปกครองโดยอาณานิคมออสเตรเลีย) พระราชบัญญัติเวสต์มินสเตอร์มีผลบังคับใช้ใน พ.ศ. 2474 นับเป็นการสถาปนาอาณาจักรในเครือจักรภพขึ้นเป็นครั้งแรกโดยการให้เอกราชทางนิติบัญญัติแก่อาณานิคมหลายแห่ง ซึ่งในช่วงต้นคริสต์ศตวรรษที่ 19 หรือต้นคริสต์ศตวรรษที่ 20 ได้กลายมาเป็นเขตปกครองตนเองเรียบร้อยแล้ว และจึงกลายมาเป็นอาณาจักรในเครือจักรภพด้วยการที่สหราชอาณาจักรการมอบเอกราชให้โดยตรง
เป็นช่วงเวลาหนึ่งแล้วที่การใช้คำว่า เขตปกครอง ยังคงมีไว้เพื่อใช้หมายถึงอาณาจักรที่ไม่ได้อยู่ในเครือจักรภพอังกฤษ แม้ว่าสถานะอย่างเป็นทางการของเขตปกครองเหล่านั้นจะเปลี่ยนไปแล้วก็ตาม มีบางครั้งที่การเรียกใช้ชื่อดังกล่าวปรากฏให้เห็นในปัจจุบัน แต่พบได้น้อยครั้งลงอย่างต่อเนื่องเมื่อคำว่า อาณาจักร ถูกนำมาใช้อย่างเป็นทางการพร้อมกับที่สมเด็จพระราชินีนาถเอลิซาเบธที่ 2 เสด็จขึ้นครองราชย์ใน พ.ศ. 2495 ซึ่งบังคับให้ต้องใช้สถานะที่ถูกต้องตามกฎหมายพร้อมด้วยพระราชอิสริยยศและพระราชนามแบบปัจจุบันในแต่ละประเทศ อย่างไรก็ตามคำว่า อาณาจักรในเครือจักรภพ เป็นเพียงคำอธิบายอย่างไม่เป็นทางการ ไม่ใช่คำที่ใช้อย่างเป็นทางการ
สมิทธิ เพียรเลิศ
สมิทธิ เพียรเลิศ เป็นนักธุรกิจสายสื่อ ผู้จัดคอนเสิร์ต ศิลปิน นักแต่งเพลง นักจัดรายการวิทยุชาวไทย ปัจจุบันเป็นผู้ก่อตั้งและประธานบริษัทเดอะเวรี่คอมพานี (The Very Company) โดยก่อนหน้านั้นเคยเป็นเจ้าของและกรรมการผู้จัดการสถานีโทรทัศน์ดนตรีสองช่องคือ เอ็มทีวีไทยแลนด์และแชนแนลวีไทยแลนด์ ปัจจุบันบริหารและดูแลช่องทรู มิวสิค ช่องทรูวิชั่น 357
ประวัติและการศึกษา
สมิทธิเป็นบุตรของอิทธิวัฒน์ เพียรเลิศ และฐมพร เพียรเลิศ จบการศึกษาระดับประถมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ระดับมัธยมจากโรงเรียนเชอร์บอร์น (Sherborne School) ประเทศอังกฤษ ศึกษาต่อระดับปริญญาตรีจากมหาวิทยาลัยคอลเลจลอนดอน (University College London) ด้วยเกียรตินิยมอันดับ 1 และจบปริญญาโททางด้านผลิตสื่อ จากมหาวิทยาลัยแห่งอังกฤษ (University of England)
การงาน
จากนั้นในปี พ.ศ. 2554 เปิดช่องเวรี่ทีวีเป็นของตัวเองทางทรูวิชั่นส์ และเผยแพร่เนื้อหารายการผ่านทางอินเทอร์เน็ตด้วยการทำสตรีมมิงวิดีโอ บางรายงานเผยแพร่ทางยูทูบ ซึ่งมีรายการวีอาร์โซที่สมิทธิเป็นคนดูแล ก่อนวีอาร์โซจะกลายเป็นผู้ผลิตรายการออนไลน์ และเริ่มหันมาผลิตรายการออนไลน์เอง เผยแพร่ทางยูทูบนับตั้งแต่ปี พ.ศ. 2554 อย่างรายการ เดอะบอยซ์สตรีตแมจิก (The Boyz Street Magic) ภายหลังเวรี่เริ่มจัดคอนเสิร์ตแรก คือ เลียม แกลลาเกอร์ และคอนเสิร์ตอื่น ๆ อย่าง ฟอสเตอร์เดอะพีเพิล บริงมีเดอะฮอไรซัน นัททิงบัตทีฟส์ บอยพาโบล บลอสซัมส์ เลนี แดเนียล ซีซาร์ รวมถึงผลิตรายการออนไลน์ เดอะเวรี่โชว์ (The Very Show) และทำวิทยุออนไลน์ เวรี่เรดิโอ (Very Radio) ในปี พ.ศ. 2558 เริ่มต้นมีผลงานเพลงชิ้นแรกจากการแต่งเนื้อร้องเพลง "ฉันรักเธออยู่ (เหมือนเดิมทุกอย่าง)" และในปี พ.ศ. 2563 ได้ออกผลงานเดี่ยว "บางสิ่งในใจ"
ผลิตรายการโทรทัศน์
สมิทธิเป็นผู้ผลิตรายการทางสถานีแชนแนลวีไทยแลนด์ เอ็มทีวีไทยแลนด์ และเวรี่ทีวี รวมถึง
สโมสรฟุตบอลจังหวัดพระนครศรีอยุธยา ฤดูกาล 2560
'''รายชื่อผู้เล่น ฤดุกาล 2560
ตารางคะแนนฤดูกาล 2560
||rowspan=1| เลื่อนชั้นไปสู่ THAI League 2 ||rowspan=1| เล่น Play Off กับอันดับ2 โซนตอนล่าง หา1ทีมเลื่อนชั้นไปสู่ THAI League 2 ||rowspan=1|เล่น Play Off กับ อันดับ 15 ของโซนตอนล่าง หา 1 ทีม ตกชั้นสู่ THAI League 4
ขั้นตอนวิธีของโกสรชุ
ขั้นตอนวิธีของโกสรชุ (Kosaraju's_algorithm) หรือ ขั้นตอนวิธีของโกสรชุ-ชารีร์ (Kosaraju-Sharir algorithm) เป็นขั้นตอนวิธีสำหรับใช้หา ส่วนประกอบที่เชื่อมกันแบบเข้ม ของกราฟระบุทิศทาง (directed graph) ขั้นตอนวิธีนี้ใช้ประโยชน์จากหลักความจริงที่ว่า ทรานสโพสของกราฟ (กราฟเดียวกันที่เส้นเชื่อมทุกเส้นกลับทิศทางจากของเดิม) จะมีส่วนประกอบที่เชื่อมกันแบบเข้ม อันเดียวกับกราฟนั้นๆ
ประวัติ
ในปี พ.ศ. 2521 โกสรชุ (Sambasiva Rao Kosaraju) ศาสตราจารย์สาขาวิทยาการคอมพิวเตอร์แห่งมหาวิทยาลัยจอนส์ฮอปกินส์ ชาวอินเดีย ได้เขียนเอกสารวิจัย เรื่องขั้นตอนวิธีการคำนวณหาส่วนประกอบที่เชื่อมกันแบบเข้มของกราฟระบุทิศทางอย่างมีประสิทธิภาพ ขั้นตอนวิธีนี้ภายหลังได้ถูกเรียกว่า ขั้นตอนวิธีของโกสรชุ-ชารีร์ แต่เอกสารวิจัยดังกล่าวไม่ได้ถูกตีพิมพ์ ต่อมาขั้นตอนวิธีนี้ถูกเผยแพร่โดยอัลเฟร็ด อาโฮ (Alfred Aho) จอห์น ฮอปครอฟ (John Hopcroft) และเจฟเฟรย์ อัลแมน (Jeffrey Ullman)
ขั้นตอนวิธี
อัลกอรึทึมของโกสรชุ-ชารีร์ นั้นมีหลักการดังนี้
ประสิทธิภาพการทำงาน
หากกราฟถูกเก็บข้อมูลในรูปแบบ adjacency list เมื่อใช้อัลกอรึทึมของโกสรชุ-ชารีร์ จะเกิดการเดินทางเข้าไปในกราฟ 2 ครั้ง และการ reverse กราฟอีก 1 ครั้ง แต่เนื่องจากเราใช้ adjacency list เก็บข้อมูล เราจะสามารถสร้างกราฟ reverse ได้ขณะที่เดินทางเข้าไปในกราฟครั้งแรก ทำให้แท้จริงแล้วการเวลาการทำงานจะคำนวณจากการเดินทางเข้าไปในกราฟ 2 ครั้งเท่านั้น จึงพบว่าประสิทธิภาพของขั้นตอนวิธีนี้เท่ากับ Θ(V+E) (เส้นตรง) เมื่อ V แทนจำนวนจุดยอด และ E แทนจำนวนเส้นเชื่อม ซึ่งถือว่าประสิทธิภาพเป็น asymptotically optimal เพราะเวลาการทำงานนั้นตรงกับขอบเขตล่าง (lower bound) เพราะทุกๆ ขั้นตอนวิธีจะต้องตรวจสอบทุกจุดยอดกับเส้นเชื่อม ดังนั้นตามหลักการแล้วขั้นตอนวิธีนี้เป็นขั้นตอนวิธีที่ง่ายและมีประสิทธิภาพ แต่ในทางปฏิบัติจะมีประสิทธิภาพต่ำกว่าขั้นตอนวิธีของ Tarjan หรือขั้นตอนวิธีของ Gabow ที่สามารถหาส่วนประกอบที่เชื่อมกันแบบเข้มได้โดยเดินทางเข้าไปในกราฟเพียงแค่รอบเดียว
ถ้ากราฟถูกเก็บข้อมูลในรูปแบบ adjacency matrix ขั้นตอนวิธีจะใช้เวลาทำงาน O(V2)
การพิสูจน์ขั้นตอนวิธีของโกสรชุ
พิสูจน์ว่าขั้นตอนวิธีของโกสรชุนั้นใช้ได้จริง โดยพิสูจน์ว่าจุดยอด s และ t อยู่ในต้นไม้ค้นหาเชิงลึก (Depth-first search tree) ต้นเดียวกันในกราฟ G ก็ต่อเมื่อ s และ t นั้นอยู่ในส่วนประกอบที่เชื่อมกันแบบเข้มเดียวกัน
แสดงว่าเส้นเชื่อมใดๆ ระหว่างปมในต้นไม้ที่มี s กับปมในต้นไม้ที่มี t จะเป็นเส้นเชื่อมที่เชื่อมระหว่างต้นไม้ 2 ต้น เนื่องจากเส้นเชื่อมระหว่างต้นไม้สองต้นจะเดินทางไปได้ในทิศทางเดียวเท่านั้น จึงสรุปได้ว่า s และ t ไม่อยู่ในส่วนประกอบที่เชื่อมกันแบบเข้มเดียวกัน
กำหนดให้ r แทนรากของต้นไม้, G’ แทนทรานสโพสต์ของกราฟ G
แทนทาลัม
{{Elementbox_meltingpoint | k=3290 | c=3017 | f=5463 }
แทนทาลัม (Tantalum) คือธาตุที่มีหมายเลขอะตอม 73 สัญลักษณ์คือ Ta เป็นธาตุโลหะทรานซิชันสีฟ้าเทาแข็ง ทนต่อการกันกร่อน มักพบในแร่แทนทาไลต์ ใช้ทำเครื่องมือผ่าตัด และสามารถฝังในร่างกายมนุษย์ได้เพราะไม่ทำปฏิกิริยาเคมีกับกระแสเลือดในร่างกายมนุษย์
การค้นพบ
ในปี ค.ศ. 1802 Anders Ekeberg นักเคมีชาวสวีเดนเป็นคนหูหนวกจากการติดเชื้อในวัยเด็ก ได้ค้นพบองค์ประกอบของแร่ใหม่ที่ไม่มีใครเคยรู้จัก คือแทนทาลัม Ekeberg พบว่าออกไซด์แทนทาลัมไม่ละลายในกรดหลังจากการศึกษาตัวอย่างแร่ที่ได้จากสวีเดนและฟินแลนด์ เขาได้ตั้งชื่อธาตุนี้ว่า "tantalum" จาก Tantalus ซึ่งเป็นตัวละครในเทพนิยายกรีก คุณสมบัติ: แทนทาลัมเป็น โลหะหนักสีเทาหายาก คุณสมบัติเด่นของโลหะนี้ ได้แก่ จุดหลอมเหลวที่สูง  แข็งแรงเหนียวและดึงเป็นเส้นได้ดีดีมาก  ความดันไอต่ำ เฉื่อยต่อปฏิกิริยาเคมีที่อุณหภูมิต่ำกว่า 150 องศาเซลเซียส    แทนทาลัมโจมตีด่างช้ามากที่อุณหภูมิสูง, จุดหลอมเหลวของแทนทาลัมสูงมากโดยเฉพาะของทังสเตนและรีเนียม  จุดหลอมเหลวของแทนทาลัมเท่ากับ 2,996 ° C; จุดเดือด คือ 5425 +/- 100 ° C; ความถ่วงจำเพาะ เป็น 16.654;  มักจะมีประจุเท่ากับ 5 แต่อาจจะเป็น 2, 3 หรือ 4 ได้ด้วย
การนำไปใช้
ลวดแทนทาลัมใช้เป็นเส้นใยสำหรับการระเหยโลหะอื่นๆแทนทาลัมรวมอยู่ในโลหะเหนียวผสมหรือโลหะที่มีจุดหลอมเหลวสูง, มีความแข็งแรงและทนต่อการกัดกร่อน. คาร์ไบด์แทนทาลัม เป็นหนึ่งในวัสดุที่หายากที่สุด, โลหะที่ใช้ในอุปกรณ์กระบวนการทางเคมี, เตาสูญญากาศ, เครื่องปฏิกรณ์นิวเคลียร์ และชิ้นส่วนเครื่องบิน ออกไซด์แทนทาลัมอาจจะใช้ในการทำแก้วที่มีค่าดัชนีสูงของการหักเหของแสงกับการใช้งานรวมถึงการใช้เลนส์กล้อง  แทนทาลัมเป็นภูมิคุ้มกันกับของเหลวในร่างกายและเป็นโลหะที่ไม่เกิดการระคายเคือง  ดังนั้นจึงมีการใช้งานอย่างแพร่หลายในการผ่าตัด,ตัวเก็บประจุในแต่ละปีมีการผลิตแทนทาลัมสำหรับการใช้งานในอุปกรณ์อิเล็กทรอนิกส์จำนวนมากและระบบการแพทย์และยานยนต์รวมไปถึงคอมพิวเตอร์แล็ปท็อป •	 อุปกรณ์โทรศัพท์ไร้สาย •	 อุปกรณ์อิเล็กทรอนิกส์แบบพกพา •	 ระบบจุดระเบิด •	 เครื่องยนต์ระบบการปล่อย •	 การใช้งานระบบถุงลมนิรภัย •	 เอบีเอสระบบทำลาย •	 เครื่องช่วยฟัง •	 เครื่องกระตุ้นหัวใจ •	 กล้องวิดีโอดิจิตอล •	 กล้องยังคง •	 อิเล็กทรอนิกส์ทหาร
แหล่งที่พบ
แทนทาลัมพบส่วนใหญ่ในแร่ columbite-Tantalite (Fe, Mn) (NB, Ta) 2 O 6 แร่แทนทาลัมพบในประเทศออสเตรเลีย, สาธารณรัฐประชาธิปไตยคองโก, บราซิล, โมซัมบิก, ประเทศไทย, โปรตุเกส, ไนจีเรียและแคนาดา  การนำแร่แทนทาลัมออกมามีกระบวนการที่ซับซ้อน
ความเป็นพิษ
แทนทาลัมไม่ปรากฏเป็นพิษ แต่ถ้าอยู่ในรูปผงละเอียด อาจติดไฟได้ ระดับความทนได้ในผงแทนทาลัมในอากาศคือ 5 mg/m3 ของอากาศ
เรสเซิลเมเนีย ครั้งที่ 34
เรสเซิลเมเนีย ครั้งที่ 34 (WrestleMania 34) เป็นการแสดงมวยปล้ำอาชีพแบบเพย์-เพอร์-วิว(PPV)ปีที่34 ของเรสเซิลเมเนีย จัดโดย WWE ในวันที่ 8 เมษายน ค.ศ. 2018 ที่สนาม เมอร์ซีเดส-เบนซ์ ซุเปอร์โดม เมืองนิวออร์ลีนส์ รัฐลุยเซียนา สหรัฐอเมริกา
เบื้องหลัง
เรสเซิลเมเนียถือว่าเป็นรายการเรือธงของ WWE และได้รับการอธิบายว่าซูเปอร์โบว์ลของความบันเทิงกีฬา และเป็นครั้งที่สองที่เรสเซิลเมเนียมาจัดสนามซุเปอร์โดมหลังจากปี 2014 ตั๋วถูกขายเมื่อวันที่ 17 พฤศจิกายน 2017 โดยตั๋วแต่ละใบมีราคาตั้งแต่ 35 ถึง 2,000 เหรียญ เมื่อวันที่ 30 ตุลาคม 2017 ได้มีการจำหน่ายแพ็คเกจเดินทางพร้อมที่พักตั้งแต่ 1,150 ถึง 8,525 เหรียญต่อคน
ในวันที่ 8 เมษายนก่อนที่จะเริ่มเรสเซิลเมเนีย 34 นั้น WWE และ Snickers จะจัดงานบล็อกปาร์ตีเรสเซิลเมเนียที่ลาน Champions Square นอกจากนี้คู่หูอเมริกัน Chloe x Halle จะมาร่วมร้องเพลง "America the Beautiful" เปิดรายการเรสเซิลเมเนีย 34
เรสเซิลเมเนียกับประเภทแมตช์ปล้ำจะถูกกำหนดโดยการวางพล็อตเรื่องและเขียนบท โดยนักมวยปล้ำจะถูกวางตัวให้เป็นธรรมะ หรือ อธรรมทั้งหมดโดยการจัดแมตช์ นักมวยปล้ำที่มาจาก Raw, SmackDown และ 205 Live บางคนเท่านั้นที่มีความบาดหมางกันจะได้มาแสดงที่เรสเซิลเมเนีย
เรื่องราว
ใน Royal Rumble 2018 แชมป์ WWE AJ Styles สามารถเอาชนะสองคู่ซี้อ้วนผอมจอมแสบอย่าง Kevin Owens และ Sami Zayn แบบแฮนดิแคปป้องกันแชมป์เอาไว้ได้คืนเดียวกัน Shinsuke Nakamura ได้เป็นผู้ชนะ Royal Rumble และประกาศเลือกท้าชิงแชมป์ WWE กับ AJ ในเรสเซิลเมเนีย อย่างไรก็ตามเจ้าของแชมป์อาจมีการเปลี่ยนแปลงได้ โดยผู้จัดการทั่วไป SmackDown อย่าง Daniel Bryan สั่งจัดแมตช์ให้ Owens กับ Zayn เจอกันเองเพื่อหาผู้ชนะไปชิงแชมป์กับ AJ ใน Fastlane แต่จบลงที่ไม่มีผลตัดสิน Bryan จึงประกาศให้ AJ ป้องกันแชมป์แบบ 3 เส้ากับ Owens และ Zayn ก่อนจะเปลี่ยนเป็น 5 เส้าโดยการที่ Baron Corbin ชนะ Owens และ Dolph Ziggler ชนะ Zayn ทำให้ถูกเพิ่มเข้าชิงด้วย ใน SmackDown 27 กุมภาพันธ์ ฟรีเอเย่นต์ John Cena ได้ชนะ AJ แบบไม่ชิงแชมป์ ทำให้เพิ่มเป็น 6 เส้า Six-Pack Challenge แต่ AJ ก็รักษาแชมป์ไว้ได้และไปเจอกับ Nakamura ในการชิงแชมป์ WWE ที่เรสเซิลเมเนีย
Asuka ได้เป็นผู้ชนะ Royal Rumble ของผู้หญิงครั้งแรกในประวัติศาสตร์ ทำให้สามารถเลือกชิงแชมป์หญิง Raw หรือ SmackDown เส้นไหนก็ได้ที่เรสเซิลเมเนีย ทางด้าน Commissioner ของ Raw Stephanie McMahon บอกว่า Asuka ยังไม่ต้องตัดสินใจก็ได้ว่าจะเลือกชิงแชมป์คนไหน เพราะ Alexa Bliss ต้องป้องกันแชมป์หญิง Raw ใน Elimination Chamber นอกจากนี้ Asuka ยังต้องเจอกับ Nia Jax ซึ่งถ้า Jax ชนะจะได้ร่วมชิงแชมป์เป็น 3 เส้าที่เรสเซิลเมเนีย ซึ่ง Bliss ป้องกันแชมป์ได้และ Asuka ชนะ Jax ใน Fastlane หลังจากที่แชมป์หญิง SmackDown อย่าง Charlotte Flair สามารถป้องกันแชมป์กับ Ruby Riott ไว้ได้ Asuka ได้ข้ามค่ายออกมาท้าชิงแชมป์กับ Charlotte ที่เรสเซิลเมเนีย ส่วน Bliss ต้องป้องกันแชมป์กับ Nia Jax
ในเรสเซิลเมเนีย 33 Brock Lesnar ได้คว้าแชมป์ Universal และ Roman Reigns ชนะ Undertaker ผู้จัดการของ Lesnar อย่าง Paul Heyman ได้เปรยถึงแมตช์ชิงแชมป์ระหว่าง Lesnar และ Reigns ซึ่งเป็นเพียงสองคนที่ชนะ Undertaker ในเรสเซิลเมเนีย จากการที่ผู้ชนะ Royal Rumble 2018 ประกาศเลือกท้าชิงแชมป์ WWE ของฝั่ง SmackDown ทำให้มีการจัดแมตช์ Elimination Chamber หาผู้ท้าชิงกับ Lesnar ที่เรสเซิลเมเนียซึ่ง Reigns เป็นผู้ชนะไปชิงกับ Lesnar และยังเป็นการรีแมตช์จากเรสเซิลเมเนีย 31 อีกด้วย แต่หลังจากนั้น Lesnar ก็ไม่ยอมปรากฏตัวใน Raw มาหลายสัปดาห์จน Reigns ไม่พอใจ จึงไปขอพูดคุยกับ Vince McMahon ก่อนที่ทาง Vince จะยืนยันว่าสั่งแบน Reigns ห้ามปรากฏตัวใน Raw อย่างไม่มีกำหนด สัปดาห์ต่อมา Reigns ออกมา แล้วบอกไม่แคร์ไม่สนใจกฎอะไรทั้งนั้น สนใจอยู่อยู่เรื่องเดียวคือรอเจอกับ Lesnar จากนั้นรปภ 3 คนมาจับกุม แต่ Reigns ขัดขืนและอัดรปภเละเทะ Lesnar ก็ออกมาเล่นงาน Reigns ทั้ง Suplex ใช้เก้าอี้ตี และ F5 จนหมดสภาพ อีกสัปดาห์ต่อมา Reigns ก็โดน Lesnar เล่นงานอีกครั้งด้วยเก้าอี้และ F5 ใส่บันไดเหล็ก สัปดาห์สุดท้าย Reigns ออกมา superman punch ใส่ Lesnar หลายครั้งก่อนโดน F5
หลังจากที่แชมป์ Cruiserweight Enzo Amore ได้ถูกปล่อยตัวออกจาก WWE เมื่อวันที่ 23 มกราคม 2018 ทำให้ตำแหน่งแชมป์ว่างลง และมีการแต่งตั้ง Drake Maverick (Rockstar Spud ใน Impact Wrestling) ให้เป็นผู้จัดการทั่วไปของ 205 Live Maverick ประกาศจัดทัวร์นาเมนต์ 16 คนเพื่อหาแชมป์ Cruiserweight คนใหม่ ซึ่งคู่ชิงจะไปสู้กันที่เรสเซิลเมเนีย ในช่วงสองสามสัปดาห์ถัดมา Cedric Alexander, TJP, Kalisto, Roderick Strong, Mark Andrews, Drew Gulak, Buddy Murphy และ Mustafa Ali เข้ารอบแรกโดยชนะ Gran Metalik, Tyler Bate, Lince Dorado, Hideo Itami, Akira Tozawa, Tony Nese, Ariya Daivari และ Gentleman Jack Gallagher ตามลำดับ   ในสองตอนถัดมา Alexander, Strong, Gulak และ Ali เข้าสู่รอบรองชนะเลิศโดยชนะ TJP, Kalisto, Andrews และ Murphy ตามลำดับ  ในสองตอนต่อมาทั้ง Alexander และ Ali ได้เข้าสู่รอบสุดท้ายชิงชนะเลิศโดยชนะ Strong และ Gulak ตามลำดับ ภายหลังได้ประกาศให้แมตช์นี้ไปอยู่ในช่วง Kickoff
ในเรสเซิลเมเนีย 31 สตาร์ UFC ในตอนนั้นอย่าง Ronda Rousey ปรากฏตัวขึ้นพร้อมกับ The Rock และเล่นงานสองผู้มีอำนาจ The Authority (เจ้าหน้าที่ฝ่ายปฏิบัติการของ WWE Triple H และภรรยาของเขา Stephanie McMahon) ในอีกสองสามปีต่อมาเธอได้เซ็นสัญญาฟูลไทม์กับ WWE และปรากฏตัวหลังจากแมตช์หญิง Royal Rumble 2018 ใน Elimination Chamber Kurt Angle, HHH และ Stephanie ได้ออกมาร่วมจัดพิธีเซ็นสัญญาสังกัด Raw ให้ Ronda Steph พยายามรวบรัดพิธีให้เซ็นเร็วๆ ก่อนที่ Angle จะแฉความจริงว่า HHH กับ Steph แค้น Ronda มาตั้งแต่เรสเซิลเมเนีย 31 และอยากได้มายำเล่นนานแล้ว ซึ่ง 3 ปีผ่านไปก็สำเร็จ ก่อนจะแฉอีกว่า Steph พูดว่า ทุกวันนี้ Ronda ไม่เหลืออะไรแล้ว ลำพังแค่เจอเธอ เธอยังชนะได้เลย Ronda ฉุนจ้องหน้า Steph ด้าน HHH รีบขึ้นมาห้าม แต่โดน Ronda จับทุ่มกับโต๊ะจนพัง!!! Steph โมโหตบหน้า Ronda หนึ่งฉากอย่างแรง!!! Ronda มองจ้องก่อนหยิบสัญญามาเซ็นและเดินกลับไป คืนต่อมา Ronda บอกให้ Steph ขอโทษที่ตบหน้าเธอและ Steph ก็ยอมขอโทษแต่ HHH ก็ชกใส่ Angle สัปดาห์ต่อมา Angle ประกาศจะจับคู่กับ Ronda เจอ HHH กับ Steph แบบแท็กทีมผสมในเรสเซิลเมเนีย
หลังจากพลาดการเป็นผู้ท้าชิงอันดับ 1 แชมป์ Universal ในการปล้ำ Elimination Chamber คืนต่อมา แชมป์ Intercontinental The Miz ออกมาโวยวายว่าเขาสมควรเป็นหนึ่งในคู่เอกเรสเซิลเมเนีย พร้อมกับบอกว่าจะทำให้แชมป์ Intercontinental มีค่ามากกว่าแชมป์ Universal แต่ Kurt Angle ก็ไม่เคยเคารพเขา แถมยังบอกว่าจะจัดแมตช์ให้ในวันนี้เพื่อที่จะหาคนมาท้าชิงแชมป์ซึ่ง Seth Rollins ออกมาเป็นคู่ต่อสู้และเอาชนะ Miz ไปได้ จากนั้น Finn Balor ออกมาเป็นคู่ต่อสู้ให้ Miz อีกคนแต่ Miztourage ขึ้นรุม Balor ทำให้ Gallows & Anderson ขึ้นมาร่วมแจมด้วย Angle ออกมาสั่งให้เริ่มแมตช์ใหม่พร้อมทั้งแบนผู้ติดตามทั้งสองฝ่าย แถมยังบอกว่าถ้าแมตช์นี้จบไม่สวยเขาจะไม่ให้ Miz ปล้ำในเรสเซิลเมเนีย ปรากฏว่า Balor เอาชนะไปได้ หลังเวที Rollins ประกาศท้าชิงแชมป์ Intercontinental กับ Miz ในเรสเซิลเมเนีย สัปดาห์ต่อมา Rollins และ Balor ได้ร่วมมือกันจัดการกับ Miztourage แบบแฮนดิแคปไปได้ หลังแมตช์ Angle ประกาศให้ Miz ป้องกันแชมป์กับ Rollins และ Balor แบบ 3 เส้าที่เรสเซิลเมเนีย
ใน Raw 12 มีนาคม WWE ได้ประกาศจัดแบทเทิลรอยัลเพื่อเป็นเกียรติกับ The Fabulous Moolah โดยจะมีนักมวยปล้ำหญิงจากทั้ง Raw, SmackDown และ NXT เข้าร่วมในแมตช์นี้ ภายหลังได้ถูกเปลี่ยนชื่อเป็น WrestleMania Women's Battle Royal คืนเดียวกัน Kurt Angle ยังได้ประกาศจัดแบทเทิลรอยัลแบบแท็กทีมเพื่อหาทีมที่ชนะไปชิงแชมป์แท็กทีม Raw กับ The Bar (Cesaro และ Sheamus) ผลปรากฏว่า Braun Strowman เป็นผู้ชนะโดยเข้าร่วมคนเดียวได้สิทธิ์ชิงแชมป์กับ The Bar ที่เรสเซิลเมเนีย สัปดาห์ต่อมา Angle ได้สั่งว่า Braun ต้องไปหาคู่เพื่อจะชิงแชมป์แท็กทีม คืนเดียวกันได้มีการประกาศจัดแบทเทิลรอยัลของผู้ชายเพื่อชิงถ้วยรางวัลเป็นเกียรติแก่ André the Giant ปีที่5 ภายหลังมีการประกาศให้แบทเทิลรอยัลทั้ง 2 แมตช์ไปอยู่ในช่วง Kickoff
ใน Fastlane Randy Orton ได้คว้าแชมป์ United States จาก Bobby Roode ทำให้เป็นแชมป์แกรนด์สแลมคนที่ 18 ของ WWE หลังแมตช์ Jinder Mahal ออกมาไล่อัด Orton แต่ Roode มาจัดการ Glorious DDT ใส่ทั้ง Mahal และ Orton ต่อมาใน SmackDown 13 มีนาคม Roode ได้ขอท้ารีแมตช์ชิงแชมป์ US กับ Orton ที่เรสเซิลเมเนีย Mahal ก็ออกมาเยาะเย้ยทั้งคู่และมีแมตช์เอาชนะ Roode ไปได้ ก่อนโดน Orton ใส่ RKO และมีการประกาศชิงแชมป์ US 3 เส้าระหว่าง Orton, Roode และ Mahal ที่เรสเซิลเมเนีย ใน SmackDown 27 มีนาคม Mahal ได้ร่วมทีมกับ Rusev ชนะ Orton กับ Roode ไปได้โดย Rusev เป็นคนจับกด Orton และได้มีการประกาศเพิ่ม Rusev เข้าร่วมชิงแชมป์ US เป็น 4 เส้าที่เรสเซิลเมเนีย
ตลอดปี 2017 ทั้ง The Usos (Jey และ Jimmy Uso) และ The New Day (Big E, Kofi Kingston และ Xavier Woods) ได้ต่อสู้กันในศึกต่างๆ เพื่อชิงแชมป์แท็กทีม SmackDown ความบาดหมางจบลงที่ Hell in a Cell ด้วยชัยชนะของ Usos คว้าแชมป์ไปได้ New Day ได้สิทธิ์ชิงแชมป์กับ Usos อีกครั้งใน Fastlane แต่ทั้งสองทีมได้ถูกก่อกวนโดย The Bludgeon Brothers (Harper และ Rowan) และทำร้าย Jey, Kingston และ Woods ต่อมาใน SmackDown Big E และ Jimmy ได้ร่วมมือกันเพื่อแก้แค้น แต่ก็พ่ายแพ้ ใน SmackDown 27 มีนาคม Big E และ Woods ได้เจอกับ Bludgeon Brothers ซึ่งจบด้วยการฟาล์วหลังถูก Usos มาก่อกวน ก่อนจะมีการประกาศชิงแชมป์แท็กทีม SmackDown 3 เส้าที่เรสเซิลเมเนีย
ตลอดช่วงฤดูร้อนปี 2017 Kevin Owens ได้เปิดศึกความแค้นกับ Commissioner ของ SmackDown อย่าง Shane McMahon ซึ่งนำไปสู่แมตช์นรกในกรงเหล็ก Hell in a Cell แต่ Sami Zayn ก็มาช่วยอดีตเพื่อนอย่าง Owens จนชนะ Zayn บอกว่าเขาผิดหวังกับการไม่ได้รับโอกาสที่คาดไว้ใน SmackDown และบอกว่า Shane ไม่ได้สนใจเขาจริงๆและจะสนใจแต่ตัวเองเท่านั้น Owens และ Zayn ยังคงความบาดหมางกับ Shane โดยการทำร้ายเขาใน Survivor Series และ Shane ขู่ว่าจะไล่พวกเขาออกหากแพ้การปล้ำใน Clash of Champions ขณะที่ผู้จัดการทั่วไปของ SmackDown อย่าง Daniel Bryan ดูเหมือนจะคอยปกป้องทั้งสองโดยการให้โอกาสชิงแชมป์ WWE: ครั้งแรกที่ Royal Rumble ซึ่ง AJ Styles ยังคงป้องกันไว้ได้กับทั้งคู่ในแฮนดิแคป และอีกครั้งที่ Fastlane ซึ่ง Owens และ Zayn ต่างก็เป็นหนึ่งใน 5 ผู้ท้าชิง ระหว่างปล้ำ Shane ได้ก่อกวนทั้งคู่จนอดแชมป์ 2 วันต่อมา Shane ได้ประกาศตัดสินใจยุติบทบาท Commissioner อย่างไม่มีกำหนด ก่อนจะจัดแมตช์ให้ Owens เจอ Zayn ที่เรสเซิลเมเนีย ก่อนถูก Owens กับ Zayn กระทืบจนเละ สัปดาห์ต่อมา Bryan ที่ได้รับอนุญาตจากแพทย์ให้กลับมาขึ้นปล้ำได้อีกครั้งก็ได้ทำการไล่ทั้งสองออกก่อนถูกกระทืบเละอีกคน อีกสัปดาห์ถัดมา Bryan ประกาศจัดแมตช์ Owens และ Zayn เจอกับ Shane และ Bryan ที่เรสเซิลเมเนีย โดยถ้า Owens และ Zayn ชนะก็จะถูกจ้างกลับมา SmackDown
หลังจากล้มเหลวในการเข้าร่วมทั้ง Royal Rumble และ Elimination Chamber ใน Raw 26 กุมภาพันธ์ John Cena ออกมาพูดถึงเรื่องที่เขาไม่มีแมตช์ปล้ำในเรสเซิลเมเนีย ดังนั้นเขาจึงอยากจะท้าเจอกับ The Undertaker แต่ WWE ก็ไม่ยอมจัดให้ ในฐานะฟรีเอเย่นต์เขาได้ไปปรากฏที่ SmackDown คืนถัดมา เพื่อจะหาสิทธิ์ไปปล้ำเรสเซิลเมเนีย โดย Shane กับ Bryan จัดแมตช์ให้ Cena เจอ AJ Styles ที่เป็นแชมป์ WWE เพื่อสิทธิ์ชิงแชมป์และ Cena ก็ชนะทำให้ได้ชิงแชมป์ WWE ใน Fastlane แบบหกเส้า Six-Pack Challenge แต่ก็ไม่ได้แชมป์ Raw คืนต่อมา Cena ประกาศขอท้าเจอกับ Undertaker อีกครั้งที่เรสเซิลเมเนีย Raw ต่อมา Cena ออกมาด่า Taker ว่าเป็นคนขี้ขลาดและท้าทายให้ทำอะไรสักอย่าง แต่ Kane น้องชายของ Taker(ในบท) ออกมา Chokeslam ใส่ Cena ทำให้มีแมตช์กันใน Raw สัปดาห์ถัดมาแบบไม่มีกติกา และเป็น Cena ที่ชนะโดย Cena ได้ล้อเลียนท่าทางของ Taker ตลอดทั้งแมตช์ สัปดาห์สุดท้าย Taker ก็ยังไม่ออกมารับคำท้าจน Cena เริ่มถอดใจ
ผล
<references group=Note/>
โมโตโกะ
โมโตโกะ อาจหมายถึง
แม่น้ำบีโคล
แม่น้ำบีโคล (Bicol River) เป็นแม่น้ำที่มีพื้นที่ลุ่มน้ำใหญ่เป็นอันดับที่ 8 ในประเทศฟิลิปปินส์ ด้วยเนื้อที่ 3,770 ตารางกิโลเมตร แม่น้ำมีจุดเริ่มต้นจากพื้นที่ทางตะวันตกเฉียงใต้ของเกาะลูซอน และไหลผ่านจังหวัดตีโมกคามารีเนส เขตบีโคล
ต้นน้ำอยู่ที่ทะเลสาบบาโต ความสูง 6 เมตรเหนือระดับน้ำทะเล ก่อนที่จะไหลยาว 94 กิโลเมตรไปลงที่อ่าวซันมิกูเอล
โรงเรียนเบญจมราชูทิศ จังหวัดปัตตานี
โรงเรียนเบญจมราชูทิศ จังหวัดปัตตานี (Benjamarachutit Pattani School) (อักษรย่อ: บ.ม., B.M.) ปัจจุบันเป็นโรงเรียนมัธยมศึกษาขนาดใหญ่พิเศษ เปิดสอนแบบสหศึกษาระดับมัธยมศึกษา อยู่ในความดูแลของสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งเมื่อปี พุทธศักราช 2455 ซึ่งโรงเรียนเบญจมราชูทิศ จังหวัดปัตตานีนี้มีประวัติความเป็นมาอันยาวนานมากกว่า 100 ปี และได้สร้างบุคลากรอันมีชื่อเสียงให้แก่ประเทศชาติไว้เป็นจำนวนมาก
โรงเรียนเบญจมราชูทิศ จังหวัดปัตตานี ตั้งอยู่เลขที่ 2 ถนนสะบารัง ตำบลสะบารัง อำเภอเมืองปัตตานี จังหวัดปัตตานี